
Parlamentul României

Camera Deputaţilor

Comisia pentru apărare, ordine                                            Bucureşti, 12.03.2003

publică şi siguranţă naţională                                               PL 155/2003
Nr.32/173

RAPORT

asupra proiectului de Lege pentru ratificarea Protocolului adiţional semnat la Kiev la 15 martie 2002,  la Acordul de cooperare între guvernele statelor participante la Cooperarea Economică a Mării Negre privind combaterea criminalităţii, în special a formelor ei organizate,  semnat la Kerkyra la 2 octombrie 1998

1.În conformitate cu prevederile art.89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, cu proiectul de Lege pentru ratificarea Protocolului adiţional semnat la Kiev la 15 martie 2002,  la Acordul de cooperare între guvernele statelor participante la Cooperarea Economică a Mării Negre privind combaterea criminalităţii, în special a formelor ei organizate,  semnat la Kerkyra la 2 octombrie 1998, trimis cu adresa nr.155 din 4 martie 2003 şi înregistrat sub nr.32/173 din 4 martie 2003.

     
Consiliul Legislativ, cu nr.40/10.01.2003, a avizat favorabil, acest proiect de lege.


Comisia pentru politică externă, cu nr. 33/155 din 12 martie 2003, a avizat  favorabil proiectul de lege, în forma prezentată. 

Proiectul de lege vizează ratificarea unui document adiţional care să îmbunătăţească modul de aplicare al prevederilor Acordului CEMN (Cooperarea Economică a Mării Negre), prin constituirea unei Reţele a Ofiţerilor de Legătură pentru Combaterea Criminalităţii şi stabilirea statutului, sarcinilor şi responsabilităţilor acestora.

2. Proiectul de Lege face parte din categoria legilor ordinare şi se adoptă
potrivit art.74 alineatul (2) din Constituţie.
3. La dezbaterea proiectului de lege a participat în calitate de invitat,
conform prevederilor art.51 şi art.52 din Regulamentul Camerei Deputaţilor, domnul colonel Mihai Tătuţ, adjunctul Directorului Direcţiei Juridice din Ministerul de Interne.

4. La lucrările comisiei au fost prezenţi 23 deputaţi din totalul de 26 de
membri ai comisiei.
5. Proiectul de lege a fost adoptat de Senat în şedinţa din 20  februarie 2003.

În urma dezbaterii, în şedinţa din 12 martie 2003, membrii comisiei au hotărât, cu unanimitate de voturi pentru, să supună acest proiect de Lege Plenului Camerei Deputaţilor spre dezbatere şi adoptare, cu următoarele amendamente:

Amendamente admise

	Nr.

  crt
	Text adoptat de Senat
	Text propus de comisie

(autorul amendamentului)
	Motivarea propunerii amendamentelor

	0
	1
	2
	3

	1
	Titlul legii:

Lege pentru ratificarea Protocolului adiţional semnat la Kiev la 15 martie 2002,  la Acordul de cooperare între guvernele statelor participante la Cooperarea Economică a Mării Negre privind combaterea criminalităţii, în special a formelor ei organizate,  semnat la Kerkyra la 2 octombrie 1998.
	Lege pentru ratificarea Protocolului adiţional semnat la Kiev la 15 martie 2002,  la Acordul de cooperare între guvernele statelor participante la Cooperarea Economică a Mării Negre în domeniul combaterii criminalităţii, în special a formelor ei organizate,  semnat la Kerkyra la 2 octombrie 1998.

(Comisia)
	-Concordanţă cu titlul acordului, aşa cum a fost publicat în Monitorul Oficial nr. 101 din 8 martie 2000.

	2
	ARTICOL UNIC. - Se ratifică Protocolul adiţional semnat la Kiev la 15 martie 2002,  la Acordul de cooperare între guvernele statelor participante la Cooperarea Economică a Mării Negre privind combaterea criminalităţii, în special a formelor ei organizate,  semnat la Kerkyra la 2 octombrie 1998, ratificat prin Legea nr. 6/2000.
	ARTICOL UNIC. - Se ratifică Protocolul adiţional semnat la Kiev la 15 martie 2002,  la Acordul de cooperare între guvernele statelor participante la Cooperarea Economică a Mării Negre în domeniul combaterii criminalităţii, în special a formelor ei organizate,  semnat la Kerkyra la 2 octombrie 1998, ratificat prin Legea nr. 6/2000.

(Comisia)
	- IDEM


PREŞEDINTE ,

Răzvan IONESCU

Red.s.c. Anca Barb

